شەفەق نیوز/ کۆمپانیای گشتی بەرهەمکاری کەهرەبا
لە ناوچەی ناوڕاس، ئمڕوو چوارشەممە، راگەیان خەرجکردن شایستەیل مووچەی گریەبەسی
ورووژانە کارەیل لە کۆمپانیاگە ئەرا ساڵ ٢٠١٩ ، وهەمیش ئاماژەکرد ک دوویەم چینەگە
لە مووچەگان لە هەفتەی ئایندە خەرج کریەێد.
سەڵاح خالدی ئەندام کۆمپانیاگە ئەرا ئاژانس
شەفەق نیوز وت: کۆمپانیای بەرهەمکاری لە ناوچەی ناوڕاس، لەرووژەیل سێشەممە وچوارشەممە
لەی هەفتە، دەسکردە خەرجکردن مووچەی گریەبەسەگان ورووژ کارەگان ئەرا مانگ ئاب وئەیکوول
ساڵ گوزەیشتە ٢٠١٩ ، وئاماژەکرد ک فەرمانبەرەیل گریەبەسی ورووژ کارەیل شایستەیل
مانگ تەشرین دوویەم وکانون یەکەم لە وەختیگ گوزەیشتە وەرگردن.
وتیش؛ ئەوەسا کۆمپانیاگە لە رووژ یەکشەممە دەسکێدە
جیگرکردن و خەرجکردن مووچەی فەرمانبەرەیل گریەبەسی ورووژ کارەیل لە کۆمپانیای بەرهەمکاری
ئەرا مانگەیل کانون دوویەم وشوبات و ئادار ئەرا ساڵ ٢٠٢٠، وبڕ گشتی مووچەگان ئەرا
شەش مانگ رەسێدە ٥٩ ملیار و ٩٤٣ مەلیۆن دینار.
خالدی دیاریکرد ک ژمارەی فەرمانبەرەیل گریەبەسی
ورووژ کارەیل لە کۆمپانیاگە رەسێدە ٣٣ هەزار و٩١٠ فەرمانبەر.
